Tadamsa, di tmetti taqbaylit, tečča tiyita ladɣa deg yiseggasen-nni mi yekfa ṭṭrad agreɣlan wis sin. Ayen yuɣen tiwaculin tiqbayliyin imir-nni, qessiḥ mačči d kra. Tugetnsent llant ttidirent liḥala iweεren, imi tiferkiwin-nni i asent-d-yessassayen lqut nsent, yekkes-asent-tent leêkem n Fransa. Kullec ixus di lweqt-nni. Dɣa unagen leqbayel ɣer tmura n lɣerba akken ad d-ḥellin ayen swayes ara refden tiwaculin-nsen. Qrib ayen akk i d-ggaren, ttceyyiεen-t i twaculin nsen di tmurt.